open-index/open-wikipedia-markdown huggingface dataset:
Circuítos Continentais UCI

Os **Circuítos Continentais UCI** ou simplemente tamén chamado **Circuíto Continental** (oficialmente ''Elite and under 23 men's Continental Clasifications*), son competicións masculinas profesionais de ciclismo en ruta, creadas en 2005, baixo os auspicios da Unión Ciclista Internacional UCI.
## Características 
Os cinco circuítos (representando cada un deles a Europa, África, Oceanía, Asia e América) son inferiores ao  UCI ProTour posteriormente UCI World Ranking e UCI WorldTour, categoría raíña do ciclismo en ruta, e superiores á Copa das Nacións UCI creada no ano 2007.

Os Circuítos Continentais UCI compóñense de carreiras nas que varios equipos ciclistas compiten de maneira regular. Os Circuítos Continentais foron creados pola UCI para estender as carreiras ciclistas máis alá de Europa, onde o ciclismo é máis coñecido, xa que teñen lugar as tres Grandes Voltas (Giro de Italia, Tour de Francia e Vuelta a España) ademais de ter a sede a meirande parte dos equipos do UCI ProTour.

### Equipos 
Dentro destes circuítos teñen dereito a partcipar e poder obter puntuación todos os equipos de categoría **Profesional Continental** ("*segunda división*", poden participar en probas UCI WorldTour se cumpren os requisitos) e de categoría **Contnental** ("*terceira''", poden partipar  carreiras con equipos amateus, carreiras .2). Ademais. os UCI WorldTeams tamén poden tomar parte nas carreiras .HC e .1 e dende o 2016, puntuar nas clasificacións continentais.

### Carreiras 
Para que unha carreira se poida rexistrar nos Circuítos Continentais UCI debe presentar un mínimo de 5 equipos estranxeiros na súa liña de saída. Este calendario internacional de carreiras encádrase por categorías (canta maior categoría teña a carreira máis equipos de categoría superior poden participar). Estes son os criterios de invitación a partir da tempada 2016:

Outras carreiras dun día que tamén puntúan son:
* Campionatos Continentais (**CC**) (dende o 2014 a puntuación é para todos igual. Os campionatos sub-23 dan menos puntos).
Ademais, existen outras carreiras que non aparecen nos calendarios destes circuítos pero que si puntúan (as contrarreloxos tamén puntúan pero non tanto). Esas competicións son:
* Competicións Mundiais: Xogos Olímpicos (**XO**) e Campionatos do Mundo (**CM**) (o mundial sub-23 reparte menos puntos).
* Campionatos Nacionais (**CN**) (dende o 2014 a puntuación é para todos igual. Os campionatos sub-23 non outorgan puntos).
* Xogos Continentais (**XR**): Son as competicións de ciclismo dos Xogos Europeos, Xogos Panamericanos, Xogos Panafricanos e Xogos Asiáticos que equivalen a unha carreira 1.2 (só a proba en ruta).

## UCI Africa Tour 
## UCI America Tour 
## UCI Asia Tour 
## UCI Europe Tour 
## UCI Oceania Tour 
## Véxase tamén 
### Ligazóns externas 
* Páxina oficial do UCI Africa Tour 
* Páxina oficial do UCI America Tour 
* Páxina oficial do UCI Asia Tour 
* Páxina oficial do UCI Europe Tour 
* Páxina oficial do UCI Oceania Tour
Andrés Montesinos

**Andrés Montesinos Rodríguez**, nado na Mezquita en 1961, acordando rotarse no cargo con el durante un ano e uns meses, dimitindo Carballo o 30 de decembro de 2021, e asumindo Montesinos de novo a alcaldía en xaneiro de 2022.

Nas municipais de 2023 mellorou resultados, se ben quedouse ás portas da maioría absoluta. Finalmente revalidou a alcaldía como forza máis votada ante a falta de acordo entre BNG e PSdeG. En setembro de 2025 deixou o cargo logo de prosperar unha moción de censura presentada por PSdeG-PSOE e BNG.

## Vida persoal
É irmán de Francisco Montesinos, exalcalde da Mezquita polo PPdeG.

## Notas 
## Véxase tamén 
### Outros artigos 
* Eleccións municipais en Viana do Bolo

### Ligazóns externas 
* Entrevista en *La Voz de Galicia*
Covés

O topónimo de **Covés** pode referirse a:

;En Galiza
***Covés**, lugar da parroquia de Andrade, no concello de Pontedeume.

;Río de Galiza
***Río de Covés**, afluente do Eume.

## Véxase tamén
### Outros artigos
***Covás**, lugar da parroquia de Catasós, no concello de Lalín.
Covés, Andrade, Pontedeume

**Covés** é un lugar da parroquia de Andrade no concello coruñés de Pontedeume na comarca do Eume. Estaba habitado unicamente por unha muller no ano 2010 segundo datos do Instituto Nacional de Estadística. Non obstante, en 2024 xa estaba deshabitado.

En Covés nace o río homónimo, tributario do Eume.

A desaparecida *ermida de Covés* fora mandada construír polo arcebispo Raxoi.

## Notas 

## Lugares e parroquias 
### Lugares de Andrade 
### Parroquias de Pontedeume 
## Véxase tamén 
### Outros artigos 
* Lugares de Pontedeume
José Vázquez Fouz

**José Vázquez Fouz**, nado en Lugo o 19 de decembro de 1944, é un político galego do PSdeG-PSOE.

## Traxectoria 
Perito Agrónomo, en 1969 ingresou no Servizo de Extensión Agraria. Foi deputado pola provincia de Pontevedra polo PSOE na I e II lexislaturas (1979-1986). Foi un dos integrantes da Comisión dos 16, encargada da elaboración do Estatuto de Autonomía de Galicia. Foi deputado do Parlamento Europeo polo PSOE na II e III lexislaturas. Foi mediador en varios secuestros de barcos de pesca.

## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
* Ficha no Congreso dos Deputados 
* Ficha no Parlamento Europeo
* Entrevista en *Faro de Vigo*
Ogrobe, Andrade, Pontedeume

**Ogrobe** é un lugar da parroquia de Andrade no concello coruñés de Pontedeume na comarca do Eume. Tiña 46 habitantes no ano 2010 segundo datos do Instituto Nacional de Estadística, dos cales 24 eran homes e 22 eran mulleres.

O CEIP Andrade que recolle alumnos desta parroquia e limítrofes, está radicado neste lugar.

## Lugares e parroquias 
### Lugares de Andrade 
### Parroquias de Pontedeume 
## Véxase tamén 
### Outros artigos 
* Lugares de Pontedeume
O Vidreiro, Andrade, Pontedeume

**O Vidreiro** é un lugar da parroquia de Andrade no concello coruñés de Pontedeume na comarca do Eume. Segundo o Instituto Nacional de Estadística en 2010 tiña sete habitantes (tres homes e catro mulleres).

A aldea dá nome ao polígono industrial do Vidreiro.

## Lugares e parroquias 
### Lugares de Andrade 
### Parroquias de Pontedeume 
## Véxase tamén 
### Outros artigos 
* Lugares de Pontedeume
Provincia Autónoma de Kosovo e Metohija (1946-1974)

A **Provincia Autónoma de Kosovo e Metohija** (serbio, croata, serbocroata: *Autonomna Pokrajina Kosovo i Metohija*, serbio cirílico: Аутономна Покрајина Косово и Метохија) foi unha provincia autónoma da República Socialista de Serbia, (República Federal Socialista de Iugoslavia) entre 1946 e 1974, ano en que foi substituída pola denominación de Provincia Autónoma Socialista de Kosovo (1974-1990).

## Historia 
Durante o período de entreguerras, o nome de Kosovo asociouse cunha rexión específica, aínda que non existía como subdivisión política. O seu recoñecemento xurdiu despois do final da segunda guerra mundial e o establecemento do réxime comunista do Mariscal Tito.

A entidade de Kosovo existira como unha provincia otomá (Vilaiato de Kosovo). Parte do territorio da provincia otomá de Kosovo pasou a formar parte de Albania desde o Tratado de Londres de 1913.

En 1946, o que quedaba da provincia otomá dividiuse en partes, pasando unha delas para a nova República Socialista de Macedonia, mentres que outro fragmento pasou á República Socialista de Montenegro, tamén unha nova entidade, quedando a maior parte do seu territorio na República de Serbia, onde Kosovo estaba considerada como unha rexión histórica.

Kosovo converteuse oficialmente nunha provincia autónoma en 1963, aínda que o goberno comunista non permitiu o regreso de moitos dos refuxiados serbios. A Provincia Autónoma de Kosovo e Metohija foi recibindo cada vez máis autonomía para satisfacer á súa crecente poboación albanesa e, en 1974 se lle concedeu un goberno autónomo, pasando a denominarse Provincia Autónoma Socialista de Kosovo, dentro da República Socialista de Serbia, até 1990, en que volveu perder a autonomía, cando empezaron as guerras iugoslavas.
Raias

Co nome común de **raias** coñécense os peixes cartilaxinosos que integran, segundo algúns autores, a superorde dos **batoideos** (*Batoidea*), da subclase dos elasmobranquios (*Elasmobranchia*), aínda que o termo *raia* designa máis especificamente ás especies da orde dos raiformes (*Rajiformes*).

Os batoideos están moi emparentados cos selaquimorfos (*Selachimorpha*) ou tiburóns e, de feito, os batoideos novos son moi parecidos a estes.

## Características 
Posúen esqueleto cartilaxinoso e as aberturas branquiais na cara ventral do corpo, baixo as aletas pectorais (polo que se denominan **hipotremos** ou **hipotremados**); as devanditas aletas pectorais están moi ensanchadas e únense por diante cos lados da cabeza para formaren un ángulo anterior ou bico. Carecen de aleta anal. O corpo é basicamente aplanado.

Os ollos e os espiráculos están situados na cara dorsal; os ollos carecen de membrana nictitante. As mandíbulas poden proxectarse cara a adiante na maioría das especies.

## Reprodución 
Os ovos dos batoideos, a diferenza dos doutros peixes, son fecundados dentro do corpo da femia. Excepto os da familia dos *Rajidae*, incúbanse dentro da femia e as crías nacen vivas (ovovivíparos).

As femias da familia dos *Rajidae* poñen ovos fecundados. Estes son rectangulares, planos e brandos, con catro rabos nas esquinas para suxeitarse ás algas.

## Hábitat 
Son animais mariños, cunha distribución cosmopolita en augas tropicais e subtropicais, temperadas ou frías, moitas especies en augas costeiras e algunhas en augas profundas. Só algunhas especies, como as mantas, viven en mar aberto.

Algúns batoideos poden vivir en baías e estuarios lixeiramente salgados.
miniatura|260px|Cara inferior da cabeza dunha raia. Nótense as cinco aberturas branquiais.

## Alimentación 
A maior parte dos batoideos posúen unha dentadura pesada e roma para romper as cunchas dos moluscos e algúns peixes. As mantas aliméntanse de plancto.

## Clasificación 
* '*Superorde *Batoidea*** ou ***Rajomorphii'''* 
** Orde *Rajiformes* (raias verdadeiras)
** Orde *Pristiformes* (peixes serra)
** Orde *Torpediniformes* (estrugas)
** Orde *Myliobatiformes'' (raias látego)

## Notas 
## Véxase tamén 
### Outros artigos 
* Condrictios
* Selaquimorfos
* Raiformes
Tito

O termo **Tito** pode referirse a:

***Tito Flavio Vespasiano**, emperador romano coñecido como **Vespasiano** (9-79);
***Tito Flavio Sabino Vespasiano**, emperador romano, fillo do anterior, coñecido como Tito (39-81);
***Josip Broz "Tito"**, expresidente da República Socialista de Iugoslavia (1892-1980);
***Tito Livio**, historiador romano (64 ANE - 19);
***Tito Tacio**, rei mitolóxico dos Sabinos;
***Dennis Tito**, empresario estadounidense, primeiro turista espacial (n. 1940);
***Tito Asorey**, actor e dramaturgo galego;
***Tito Gobbi**, barítono italiano;
***Tito Pérez Pérez**, escritor galego;
***Tito Puente**, músico portorriqueño de salsa e jazz latino;
***Tito Ramallo**, ex-futbolista e adestrador de fútbol galego;
***Tito Valverde**, actor español;
***Tito Vilanova**,  futbolista e adestrador de fútbol español;
***Titos**, pobo celtibero de Hispania.

Como topónimo, pode referirse a:

;Fóra de Galiza

;En Italia
***Tito**, comuna italiana.

## Véxase tamén
### Outros artigos
***Os Titos**, lugar da parroquia de Quende, no concello de Abadín.
RecordTV

A **RecordTV** é unha cadea de televisión brasileira, fundada o 27 de setembro de 1953, na cidade de São Paulo, polo empresario Paulo Machado de Carvalho. A finais da década de 1980, a emisora​​, que antes pertencía a Paulo Machado de Carvalho e Silvio Santos, foi vendida ao bispo-empresario Edir Macedo, fundador da Igrexa Universal do Reino de Deus. A empresa forma parte do grupo empresarial Central Record de Comunicação.
## Notas
Custe o Que Custar

***Custe o Que Custar*** (máis coñecido polas súas siglas, **CQC**) é un programa de televisión humorístico brasileiro, de frecuencia semanal, producido por Eyeworks e exhibido pola Rede Bandeirantes desde o 17 de marzo de 2008. O presentador, Marcelo Tas, comparte esa tarefa con Marco Luque e Rafinha Bastos. As reportaxes están a cargo de Rafael Cortez, Danilo Gentili, Felipe Andreoli, Oscar Fillo, Monica Iozzi - esta última, elixida no programa do 28 de setembro de 2009 no concurso para a elección do oitavo integrante -, Mauricio Meirelles - que entrou no programa en novembro de 2011 e o xornalista João Pedro Carballo - que será fixo no equipo do programa a partir de 2012.

O programa trata os acontecementos políticos, artísticos e deportivos da semana cun toque satírico e humorístico, facendo chanzas coa información, editándoa con efectos gráficos e sonoros.

O formato é orixinal da Arxentina co nome *Caiga Quien Caiga* que se emite dende 1995 no país pola cadea Telefe.

## Membros 
### Elenco actual 
### Ex-membros 
## Notas 
## Véxase tamén
Rede Bandeirantes

**Rede Bandeirantes** (tamén coñecida como **Band**) é unha cadea de televisión brasileira pertencente ao Grupo Bandeirantes de Comunicación. Entrou no ar o día 13 de maio de 1967. O seu fundador foi João Saad, que contou coa axuda do sogro, o político Adhemar de Barros, antigo propietario da Radio Bandeirantes. Actualmente, a emisora ​​é presidida por Johnny Saad, fillo de João Saad.

## Notas 
## Véxase tamén
### Ligazóns externas
* Páxina web oficial
CQC

O termo **CQC** pode referirse a:

* O programa *Caiga Quien Caiga*, máis coñecido como CQC.
* O programa *Custe o Que Custar*, máis coñecido como CQC.
Holocéfalos

[miniatura|230px|Reconstrución dun *[Iniopteryx* sp. † do paleozoico.]]
miniatura|230px|*Chimaera monstrosa*.
Os **holocéfalos** (*Holocephali*, do grego ὅλος *hólos*, 'todo' e κεφαλή *kephalé*, 'cabeza', isto é, "nos que todo é cabeza") son unha subclase de peixes cartilaxinosos (*Chondrichthyes*).

Só unha orde, a dos **quimeriformes** (*Chimaeriformes*), con tres familias que reúnen 47 especies, chamadas **quimeras** ou **tiburóns fantasmas**, sobreviven na actualidade, pero o grupo foi moi diverso en épocas pasadas.

A morfoloxía destes animais coñécese desde o Devoniano, porén, a relación das formas fósiles coas actuais é aínda incerta. A maioría dos expertos sospeitan que este taxon é en realidade un grupo parafilético.

## Características 
O seu estraño aspecto, no que destaca unha gran cabeza protuberante, cunha boca que se asemella á dun coello, e cunha longa cola recorda á dunha rata, valeulles o nome de quimeras, que toman do monstro da mitoloxía grega formado por partes de diversos animais. Alcanzan tamaños de até 2 m, dos cales a maior parte corresponden á súa desmesurada cola. Unha espiña velenosa situada diante da aleta dorsal permítelles inxectar veleno a calquera animal que os ataque.

A diferenza dos tiburóns e as raias, as súas catro branquias están cubertas exteriormente por unha membrana de pel, análoga ao opérculo dos peixes óseos. Os adultos carecen de espiráculo circular (que estaría derivado da primeira abertura branquial), presente unicamente de forma temporal no desenvolvemento embrionario. Así mesmo, a mandíbula superior está fusionada co resto do cranio e presentan orificio anal e uroxenital separados.

## Taxonomía 
Os holocéfalos contan cun importante rexistro fósil a partir do Devoniano, con numerosas ordes extintas.

; Subclase *Holocephali*
* '*Superorde *Paraselachimorpha'''* † (parafilético?)
** Orde *Desmiodontiformes* †
** Orde *Oreodontiformes* †
** Orde *Iniopterygiformes* †
** Orde *Eugeneodontiformes* † (Os *Eugeneodontiformes* non son considerados elasmobranquios por algúns autores.
** Orde *Petalodontiformes* †
* *'Superorde *Holocephalimorpha*'*
** Orde *Chondrenchelyiformes* †
** Orde *Psammodontiformes* †
** Orde *Cochliodontiformes* †
** Orde *Menaspiformes* †
** Orde *Copodontiformes* †
** Orde *Chimaeriformes* Bonaparte, 1831
*** Xénero *Chimaera* Linnaeus, 1758
*** Xénero *Hydrolagus*Gill, 1863

Unha das especies máis coñecidas é a quimera monstruosa (*Chimaera monstrosa*).

## Notas 
## Véxase tamén 
### Bibliografía 
* Compagno, Leonard J. V. e Hamlett, William C., eds. (1999): *Checklist of Living Elasmobranchs. Sharks, Skates, and Rays: The Biology of Elasmobranch Fishes*. Baltimore: Johns Hopkins University Press. ISBN 0-8018-6048-2.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Batoideos
* Condrictios
* Selaquimorfos

### Ligazóns externas 
* ITIS. *Chimaeriformes* *(en inglés)* Consultada o 13/104/2022.
* NCBI. *Chimaeriformes''  Consultada o 15/11/2012
* Galería de imaxes de quimeriformes Consultada o 15/11/2012.
Adriana Esteves

**Adriana Esteves Agostinho Brichta**, nada en Río de Xaneiro o 15 de decembro de 1969, é unha actriz brasileira.

## Notas 
## Véxase tamén 
### Ligazóns externas 
* Ficha na IMDb
Sistema Brasileiro de Televisão

**Sistema Brasileiro de Televisão** (máis coñecido pola súa sigla, **SBT**) é unha cadea de televisión aberta brasileira, fundada en 19 de agosto de 1981 polo empresario e presentador de televisión, Silvio Santos. A TV Studios (que era coñecida pola sigla TVS), no Río de Xaneiro foi o paso fundamental para dar vida a emisora e durou de 1976 a 1987.

É a segunda maior cadea de televisión do Brasil en cobertura nacional, posúe unha rede con 108 emisoras que cobren o 94% do país. Ademais, posúe oito emisoras propias.

A emisora ten un dos maiores núcleos televisivos de América Latina, o CDT da Anhanguera, e está situada no km 18 da estrada Anhanguera, ocupando unha área de 231 000 m2.

## Notas
Neymar

**Neymar da Silva Santos Júnior** (coñecido popularmente como **Neymar**), nado en Mogi das Cruzes (São Paulo) o 5 de febreiro de 1992 é un futbolista brasileiro. Xoga de centrocampista ou dianteiro e o seu actual equipo é o Santos FC.

## Traxectoria 
En 2003 entrou nas categorías inferiores do Santos Futebol Clube. Debutou no primeiro equipo fronte ó Oeste FC en 2009, con só 17 anos, e marcou o seu primeiro gol á semana seguinte fronte ó Mogi Mirim EC. Ese ano o equipo chegou á final do Campionato Paulista grazas a un gol de Neymar nas semifinais, aínda que despois foi o SE Palmeiras o equipo que venceu nesa final. Ese mesmo ano o Santos rematou 12º no Brasileirao, con 10 goles de Neymar en 33 encontros.

Ó ano seguinte Neymar saltou á fama coas súas actuacións no Campionato Paulista e na Copa do Brasil. No Campionato Paulista marcou 14 goles en 19 encontros, moitos deles espectaculares, axudando a que o Santos gañase o torneo. No encontro de oitavos da Copa de Colombia fronte ó EC Santo André no que o Santos venceu por 8 goles a 1, Neymar anotou 5 deses goles. O Santos tamén gañou ese torneo, no que Neymar anotou 11 goles en 8 encontros. Grazas a esa vitoria o Santos acadou o dereito a participar na edición 2011 da Copa Libertadores.

O seleccionador brasileiro, Dunga, non quixo contar con Neymar para formar parte da selección canariña no Mundial de Fútbol de Suráfrica 2010, a pesar da presión popular. Tralos malos resultados que a selección obtivo en Suráfrica, Dunga foi despedido, e o novo seleccionador, Mano Menezes, chamou por vez primeira a Neymar para xogar coa canariña fronte ós Estados Unidos o 10 de agosto de 2010, conseguindo marcar un gol.

Por esas datas comezaron a chegar as primeiras ofertas dende Europa para conseguir asinar a Neymar, como foi o caso do West Ham United, que ofrecía 12 millóns de libras esterlinas.

No Brasileirao 2010, Neymar marcou 17 goles en 31 encontros, e o Santos rematou na 8ª posición.

En 2011 o Santos reeditou o título do Campionato Paulista, con 4 goles de Neymar en 11 encontros. O equipo non participou na Copa do Brasil ó ter que competir na Copa Libertadores. Foi na máxima competición continental de Suramérica onde Neymar e o Santos tiveron unha actuación mais salientable, acadando o título que o Santos non gañaba dende a época de Pelé, cun gran Neymar que marcou o gol decisivo na final fronte ó Club Atlético Peñarol. Foi entón cando equipos do talle do Real Madrid fixeron as súas ofertas multimillonarias polo xogador, que foron ignoradas polo club e mais polo propio Neymar. Nese verán a xove estrela disputou a Copa América 2011 coa súa selección, facendo un torneo discreto, no cal Brasil foi eliminado antes do previsto. No Brasileirão o equipo fixo unha actuación discreta, en parte debido ás ausencias de Neymar e outros xogadores do equipo que estaban disputando a Copa América. O Santos rematou 10º, e Neymar só disputou 21 dos 38 encontros, acadando 13 goles.

En decembro de 2011 o Santos viaxou ao Xapón para disputar a Copa Mundial de Clubs da FIFA 2011.

## Véxase tamén 
### Ligazóns externas 
* Estatísticas de Neymar na páxina oficial do Santos FC
Neftalí Prieto

**Neftalí Prieto Barrios**, nado en Sever (Viana do Bolo) en 1927 e finado en Vigo o 25 de agosto de 2010, foi un avogado e político galego do PPdeG.

## Traxectoria 
Licenciado en Dereito. En 1963 foi nomeado alcalde de Viana do Bolo polo gobernador civil de Ourense, cargo do que tomou posesión o 29 de setembro. Foi nomeado procurador en Cortes en representación dos municipios da provincia de Ourense en 1964, permaneceu no cargo até 1967. Presentouse como candidato a procurador en Cortes polo terzo de cabezas de familia en 1967, pero non foi elixido.

Nas primeiras eleccións democráticas encabezou a candidatura de Coalición Democrática á alcaldía de Viana do Bolo e foi elixido alcalde con maioría absoluta. Nas municipais de 1983 encabezou a candidatura de Alianza Popular e perdeu a maioría absoluta e a alcaldía, tras apoiar os demais grupos ó candidato de Coalición Galega Fidel García Courel. Nas municipais de 1987 recuperou a alcaldía tras logra-la maioría absoluta á fronte de AP. Nas eleccións de 1991 e 1995 encabezou a candidatura do PPdeG e foi reelixido alcalde con maioría absoluta. En 1999 perdeu a maioría absoluta e a alcaldía, tras apoia-los demais grupos o socialista Sergio González Bruña como alcalde. Foi deputado provincial e deputado no Congreso pola provincia de Ourense na II lexislatura (1982-1986).

En xaneiro de 1999 foi condenado polo Audiencia Provincial de Ourense a dous anos de inhabilitación para cargos públicos por un delito de negociacións prohibidas a funcionarios, se ben finalmente foi absolto polo Tribunal Supremo en xuño de 2001. Abandonou a política activa en xaneiro de 2002 cando presentou a dimisión como concelleiro para facilitarlle ao seu grupo unha moción de censura que lle devolvese o goberno ao seu partido, se ben finalmente non se produciu.
## Vida persoal 
Casou con María del Carmen García Prada en 1954.

## Notas 
## Véxase tamén 
### Outros artigos 
* Eleccións municipais en Viana do Bolo

### Ligazóns externas 
* "Esta tarde será enterrado en Viana do Bolo Neftalí Prieto, el que fue el alcalde más de 36 años" *La Voz de Galicia*, 26/8/2010.
Estadio Internacional de Iocoama

O **International Yokohama Stadium** (chamado **Nissan Stadium** por razóns de publicidade) é un recinto deportivo da cidade de Iocoama, no Xapón, dedicado principalmente á práctica do fútbol. O equipo que xoga os seus encontros como local neste estadio é o Yokohama F. Marinos, que compite na J. League, a primeira división do campionato nacional de liga no país nipón.
miniatura|Vista do Estadio Internacional de Iocoama.
Cunha capacidade para acoller a 72.327 persoas sentadas, este estadio é o máis grande do país.

## Eventos 
Construído polo propio goberno da cidade, o estadio foi inaugurado o 1 de marzo de 1998. No Mundial de Fútbol Corea-Xapón 2002, este estadio foi escollido para acoller 3 encontros da fase de grupos, e tamén a final, na que se enfrontaron o Brasil e Alemaña, encontro que rematou coa vitoria dos brasileiros por 2 goles a 0.

O 3 de decembro de 2002 este estadio acolleu por primeira vez o encontro da Copa Intercontinental, que dende 1980 se viña disputando no Estadio Nacional de Toquio. O torneo que coroa ó mellor club do mundo, organizado pola FIFA, xogouse dende entón no Estadio Internacional de Iocoama nos anos 2002, 2003, 2004, 2005, 2006, 2007, 2008 e 2011. En 2012 acollerá por última vez este torneo.

O estadio foi escollido para que sexa unha das 10 sedes que acollerán a Copa do Mundo de Rugby 2019, que organizará Xapón coa colaboración de Singapur e da Rexión Administrativa Especial de Hong Kong.

## Véxase tamén 
### Outros artigos 
* J. League
* Copa Mundial de Clubs da FIFA
### Ligazóns externas 
* Páxina do Nissan Stadium
Ugly Kid Joe

**Ugly Kid Joe** é unha banda estadounidense de hard rock procedente de Isla Vista, California. O seu nome é unha parodia do nome do grupo Pretty Boy Floyd. O son de Ugly Kid Joe abrangue un rango de estilos que pasa polo rock, o glam metal, o hard rock e o heavy metal.

Despois de editar tres álbum e de xirar extensamente durante os anos 90, Ugly Kid Joe separouse en 1997, e posteriormente reformouse no ano 2010.

## Discografía 
* ''America's Least Wanted* - 1992 (Mercury Records)
* *Menace to Sobriety* - 1995 (Mercury Records)
* *Motel California* - 1996 (Evilution/Castle Records)
* *Uglier Than They Used ta Be'' - 2015 (Metalville/UKJ Records)

## Véxase tamén 
### Ligazóns externas 
* Páxina oficial
Toshihide Maskawa

**Toshihide Maskawa** (益川 敏英), nado en Nagoya o 7 de febreiro de 1940 e finado en Kyoto o 23 de xullo de 2021, foi un físico xaponés.

## Traxectoria 
Foi recoñecido polo seu traballo na física de partículas, concretamente co concepto de Violación CP. O seu artigo "Violación CP na teoría renormalizada da interacción débil" (1973) escrito xunto a Makoto Kobayashi era en 2007 o terceiro documento de física máis citado de todos os tempos. A matriz Cabibbo-Kobayashi-Maskawa, na que se definen os máximos parámetros entre quarks, é froito do seu traballo. En 2008 gañou, xunto a Makoto Kobayashi e a Yoichiro Nambu, o Premio Nobel de Física.

## Notas 
## Véxase tamén
Juan Antonio Martínez González

**Juan Antonio Martínez González**, nado en 1953, é un político galego do PPdeG.
## Traxectoria 
Industrial. Concelleiro do PPdeG en Verea dende 1999. Nas municipais de 2003 encabezou a candidatura e conseguiu ser a forza máis votada, se ben non conseguiu a alcaldía tras un pacto entre o PSdeG e o BNG. Trala ruptura do pacto entre socialistas e nacionalistas, en xullo de 2004 encabezou a moción de censura contra o alcalde socialista Félix Parada Martínez e foi elixido alcalde, todo grazas ao apoio dos dous edís do BNG. 

Nas eleccións municipais de 2007 encabezou novamente a candidatura do PPdeG e foi reelixido alcalde con maioría absoluta. Volveu ser elixido nas municipais de 2011 e 2015 tamén con maioría absoluta. No ano 2019 perdeu a maioría absoluta, polo que a alcaldía pasou a Xosé Antonio Pérez Valado, do BNG, co apoio do PSdeG. En marzo de 2022 renunciou como concelleiro.

## Notas 
## Véxase tamén 
### Outros artigos 
* Eleccións municipais en Verea

### Ligazóns externas 
* Noticia en *La Voz de Galicia*
The Futureheads

**The Futureheads** é unha banda inglesa de post-punk procedente de Sunderland. Está formada por Ross Millard (voces e guitarra), Barry Hyde (voces e guitarra), David "Jaff" Craig (baixo) e Dave Hyde (batería). O seu nome está sacado do título do álbum de The Flaming Lips *Hit to Death in the Future Head*.

## Discografía 
### Álbums de estudio 
### EPs 
* *Nul Book Standard* - 2002 (Project Cosmonaut)
* *1-2-3-Nul!* - 2003 (Fantastic Plastic Records)
* *Area* - 2005 (679 Recordings)

## Véxase tamén 
### Ligazóns externas 
* Páxina oficial
The Teen Idles

**The Teen Idles** foi unha banda estadounidense de hardcore punk formada en Washington, D.C. en agosto de 1979. Uns adolescentes Nathan Strejcek, Geordie Grindle, Ian MacKaye e Jeff Nelson foron os membros do grupo. A súa discografía consiste en dúas sesións demo e un EP, *Minor Disturbance*, editado antes da súa separación en novembro de 1980. The Teen Idles foi a primeira banda en asinar coa influente discográfica independente Dischord Records. Foron un dos primeios referentes tanto do movemento *straight edge* como do *D.C. hardcore*, e MacKaye e Nelson formarían posteriormente a banda seminal Minor Threat.

The Teen Idles estiveron entre os primeiros grupos de punk rock do movemento hardcore de principios dos 80 en saír da súa escena local e xirar por todos os Estados Unidos. Inspirados por outras bandas de punk estadounidense como The Cramps e Bad Brains, a música de The Teen Idles foi unha primeira versión do hardcore punk, e un intento, segundo palabras de MacKaye, "de escapar dunha música moi danada". Os seus directos, letras e estilo musical buscaron revivir un movemento punk que eles crian que perdera o seu entusiasmo orixinal.

## Discografía 
* *Minor Disturbance* - 1981 (Dischord)
* *Teen Idles* (demo de 1980) - 1996 (Dischord)
Articulacións radiocubitais

As **articulacións radiocubitais** son dúas parellas de articulacións do membro superior humano. Son dúas articulacións por membro, unha superior e unha inferior.

Nas dúas articulacións participan os dous ósos do antebrazo, o radio e o cúbito. Son ambas articulacións de mobilidade reducida.

## Véxase tamén 
### Bibliografía 
*Gray. Anatomía para estudiantes. Miembro superior* (en castelán)
Jaime Tejada

**Jaime Tejada Lorenzo**, nado en Lobios en 1923 e finado en Ourense o 25 de setembro de 2009, foi un político galego do PPdeG.

## Traxectoria 
Mestre e licenciado en Dereito pola Universidade de Santiago de Compostela. Foi funcionario do Corpo de Xestión de Facenda e Recadador de Contribucións e Impostos do Estado en Ourense. Pertenceu á Comisión dos 9 e foi conselleiro no goberno preautonómico da Xunta de Galicia presidido por Xosé Quiroga (1979-1980). Presidente rexional de Alianza Popular de Galicia, foi deputado pola provincia de Ourense por AP na I e II lexislatura (1979-1986).

## Véxase tamén 
### Ligazóns externas 
* Ficha no Congreso dos Deputados
Articulación radiocubital superior

A **articulación radiocubital superior** ou **proximal** é unha articulación do membro superior humano, situada xusto distal ao cóbado. Pode considerarse parte do cóbado, xunto ao resto de articulacións que o conforman.
## Superficies articulares 
Os ósos que participan na articulación son o radio e o cúbito, que tamén participan na articulación do cóbado. A parte do cóbado que forma esta articulación é a cavidade radial, situada na epífise proximal deste óso. A parte do cúbito é a cavidade sigmoide menor, que se sitúa na epífise proximal cubital. Forman unha articulación de tipo trocoide.

## Funcións 
Ten unha mobilidade reducida, participando na pronación e na supinación.
## Ligamentos de reforzo 
Reciben unha pequena achega do ligamento anular do cóbado.

## Véxase tamén 
### Bibliografía 
*Gray. Anatomía para estudiantes. Miembro superior* (en castelán)
Articulación radiocubital inferior

A **articulación radiocubital inferior** ou **distal** é unha articulación do membro superior humano, pertencente ao antebrazo. A diferenza coa superior non forma parte do cóbado. 

## Superficies articulares 
Coma na superior, fórmana o radio e o cúbito. Artéllanse mediante unha superficie articular en cada epífise distal de cada óso, por dentro no radio e por fóra no cúbito. Pódese atopar unha cartilaxe entre ambas superficies, que evita o rozamento directo de ambos ósos. 
## Ligamentos de reforzo 
A cartilaxe articular emite febras cara ao radio, ao cal queda ancorado. Tamén emite febras cara ao carpo, poñéndose en contacto coa articulación do pulso. Diferenciánse dous ligamentos importantes, o ligamento radiocubital anterior e o ligamento radiocubital posterior. Entre estes dous ligamentos e outras febras, fórmase o complexo ligamentoso triangular do carpo.

## Función 
Facilita os movementos de pronación e supinación, nos que o radio se sitúa por enriba do cúbito. Ten unha mobilidade reducida. 
## Véxase tamén 
### Bibliografía 
* *Gray. Anatomía para estudiantes. Miembro superior* (en castelán)
Osteíctios

Os **osteíctios** (*Osteichthyes*) ou **peixes óseos** son unha superclase de vertebrados gnatóstomos, a de máis recente aparición, a máis rica en especies e a máis importante desde o punto de vista económico, que se caracterizan pola presenza de tecidos óseos no seu esqueleto interno, formado principalmente por pezas calcificadas e algunhas cartilaxinosas.

Forman, xunto aos condrictios ou peixes cartilaxinosos, os dous grandes grupos que comprenden os chamados vulgarmente *peixes*.

Existe un terceiro grupo cuxa inclusión dentro dos peixes está en discusión, que son os ágnatos ou peixes sen mandíbulas (lampreas e peixes viscosos), que actualmente tenden a considerarse como unha superclase á parte, á dos *Agnatha*.

O termo *Osteichthyes* fai referencia a un grupo parafilético e non se considera hoxe como unha clasificación taxonómica válida.

Todas as nosas numerosas especies de peixes óseos pertencen á clase dos actinopterixios (peixes con aletas sustentadas por raios), que se reparten de forma non equitativa nas súas dúas subclases:
* '*Clase actinopterixios (*Actinopterygii*):*' comprende a inmensa maioría dos peixes, caracterizados por unha estrutura ósea radial nas aletas.
** Subclase *Chondrostei*
** Subclase *Neopterygii* 
*** Infraclase *Holostei*
*** Infraclase *Teleostei*
* '*Clase sarcopterixios (*Sarcopterygii*):*' peixes con aletas pares lobuladas, é dicir, os celacantos e os peixes pulmonados, que están directamente emparentados cos vertebrados terrestres (*Tetrapoda*). 
** Subclase *Coelacanthimorpha*
** Subclase *Dipnoi*
** Subclase *Tetrapodomorpha* (tetrápodos e os seus devanceiros pisciformes directos)

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.

### Outros artigos 
* Condrictios
* Peixes

### Ligazóns externas 
* Osteíctios en Natureduca 
* Condrictios e osteíctios  en Asturnatura
Vea mediana cubital

A **vea mediana cubital**, **vea mediana** ou **mediana basílica** é unha vea superficial, do membro superior humano, pertencente ao antebrazo. Conecta a vea basílica e a vea cefálica e pode ser empregada da extraer sangue. Discorre pola fosa do cóbado, por debaixo da pel. Existe enorme variabilidade nesta vea, e pódense observar traxectos moi diferentes entre distintas persoas.

## Véxase tamén 
### Bibliografía 
**Gray. Anatomía para estudiantes. Miembro superior*
Nissan Stadium

:*Non confundir co* **Estadio Internacional de Iocoama**.
O **Nissan Stadium**  é un estadio situado na cidade de Nashville, Tennessee (Estados Unidos). Inaugurado en 1999, é propiedade do Goberno Metropolitano de Nashville e Condado de Davidson. O seu uso principal é o fútbol americano, sendo o estadio local dos Tennessee Titans da National Football League (NFL) e dos Tennessee State Tigers da liga universitaria (NCAA). Alén do fútbol americano, tamén é utilizado para albergar grandes concertos, como por exemplo os do CMA Music Festival durante catro días de xuño. O Nissan Stadium está situado na beira leste do río Cumberland, e ten capacidade para 69.143 espectadores. O seu primeiro evento foi un partido de pretemporada entre os Titans e os Atlanta Falcons o 27 de agosto de 1999. Desde a súa apertura en 1999 foi coñecido por diferentes nomes, incluído **Adelphia Coliseum** desde 1999 até 2002, **The Coliseum** desde 2002 até 2006 e **LP Field** desde 2006 até 2015.

## Véxase tamén 
### Outros artigos 
* Tennessee Titans
Vea basílica

A **vea basílica** é unha vea superficial do membro superior, pertencente ao antebrazo. Recolle o sangue procedente da rede venosa dorsal da man e percorre todo o antebrazo, por debaixo da pel, entre a graxa e diversas fascias de tecido conxuntivo. A altura da fosa do cóbado adoita conectarse coa vea cefálica, a través da vea mediana. A vea mediana non é constante e pode non existir nalgunhas persoas. A conexión entre a vea basílica e a cefálica non é polo tanto constante nin indispensable.

Tras pasar polo bordo interno do cóbado, entra no brazo. Á altura do terzo medio, fura a aponeurose e faise máis fonda, pasando por debaixo do músculo redondo maior. Finalmente conecta coa vea braquial ou umeral, e esta conectará coa vea axilar.

## Véxase tamén 
### Bibliografía 
**Gray. Anatomía para estudiantes. Miembro superior*
Óso ganchudo

O **ganchudo** é un óso pertencente á fileira distal do carpo. É o óso máis interno ou medial do carpo, e na súa parte anterior posúe un gancho, que é palpable baixo a pel. Constitúe o límite interno do arco do carpo.

O ganchudo artéllase por enriba co piramidal e co semilunar. Por fóra artéllase co óso grande. Por debaixo artéllase co cuarto e quinto metacarpianos.

## Véxase tamén 
### Bibliografía 
**Gray. Anatomía para estudiantes. Miembro superior*
Arco do carpo

O **arco do carpo** é unha formación anatómica do membro superior, pertencente ao carpo. Está constituído por todos os ósos dos carpo, que se dispoñen formando un u, co gancho do ganchudo e o óso pisiforme coma extremos.

A través do arco pasan diversas estruturas que discorren do antebrazo á man:
* Tendón do músculo flexor común fondo dos dedos da man
* Tendón do músculo flexor común superficial dos dedos da man
* Tendón do músculo flexor longo do polgar
* Arteria radial
* Póla sensitiva do nervio radial

Por fóra, o arco está delimitado polo tendón do músculo braquiorradial por fóra e polo tendón do músculo flexor radial do carpo por dentro. 
miniatura|centro
## Véxase tamén 
### Bibliografía 
* *Gray. Anatomía para estudiantes. Miembro superior* (en castelán)
Articulacións carpometacarpianas

As **articulacións carpometacarpianas** son un conxunto de articulacións do membro superior humano, situadas na man. 

## Superficies articulares 
As superficies articulares son os cinco metacarpianos e os ósos da fileira distal do carpo. 
## Funcións 
A articulación entre o primeiro metacarpiano e o óso trapecio é unha articulación especial, por encaixe recíproco, o que lle confire unha grande mobilidade. A articulación permite a oposición do polgar respecto da man.

As outras catro articulacións son de moita menor funcionalidade, con pequenos movementos de deslizamento. As articulacións máis externas son lixeiramente máis móbiles que as externas. Polo tanto, a articulación do quinto metacarpiano e o óso ganchudo é a menos móbil.

## Véxase tamén 
### Bibliografía 
* *Gray. Anatomía para estudiantes. Miembro superior*
Metacarpo

O **metacarpo** é unha formación ósea do membro superior humano, pertencente á man. É un conxunto de cinco ósos que forman o esqueleto da palma da man, un por cada dedo. Os cinco posúen tres porcións, unha base, que é o elemento máis superior; un corpo; e unha cabeza, situada na parte máis inferior do óso. 

## Articulacións co carpo 
Cada metacarpiano artéllase por encima cos ósos do carpo, constituíndo as articulacións carpometacarpianas:
* O primeiro metacarpiano artéllase co trapecio.
* O segundo metacarpiano artéllase co trapezoide.
* O terceiro metacarpiano artéllase co grande.
* O cuarto metacarpiano artéllase co grande e co ganchudo.
* O quinto óso metacarpiano artéllase co ganchudo.

## Articulacións coas falanxes 
Cada metacarpiano artéllase cunha falanxe correspondente, formando as articulacións metacarpofalánxicas:
* O primeiro metacarpiano artéllase coa falanxe proximal do polgar.
* O segundo metacarpiano artéllase coa falanxe proximal do segundo dedo ou dedo índice.
* O terceiro metacarpiano artéllase coa falanxe proximal do terceiro dedo ou dedo medio.
* O cuarto metacarpiano artéllase co cuarto dedo ou dedo anular.
* O quinto metacarpiano artéllase co quinto dedo ou maimiño.
## Véxase tamén 
### Bibliografía 
* *Gray. Anatomía para estudiantes. Miembro superior*
Eradicate the Doubt

"**Eradicate the Doubt**" é unha canción da banda escocesa de rock alternativo Biffy Clyro, editada como terceiro sinxelo do seu álbum do 2003 *The Vertigo Of Bliss*. Acadou o número 98 na lista británica de sinxelos.

## Listaxe de cancións 
;CD
# "Eradicate the Doubt" – 4:26
# "Convex, Concave (Live at The Mean Fiddler, London, England, 14 June 2003)" – 4:22
# "57 (Live at The Mean Fiddler, London, England, 14 June 2003)" – 3:21
# "Now the Action is On Fire! (Live at The Mean Fiddler, London, England, 14 June 2003)" – 6:23
;DVD
# "Eradicate the Doubt" (Vídeo)
# "Justboy" (Vídeo)
# Galería de fotos
;7"
# "Eradicate the Doubt (Live at The Mean Fiddler, London, England, 14 June 2003) " – 4:26
# "The Ideal Height (Live at The Mean Fiddler, London, England, 14 June 2003)" – m:ss
# "Justboy (Live at The Mean Fiddler, London, England, 14 June 2003)" – m:ss
;Descarga
# "Eradicate the Doubt (Live at The Mean Fiddler, London, England, 14 June 2003) " – 4:26
# "The Ideal Height (Live at The Mean Fiddler, London, England, 14 June 2003)" – 3:22
Bill Stevenson

**John William Stevenson**, nado o 10 de setembro de 1963 en Torrance (California), é un músico e produtor estadounidense. É o batería e un dos compositores da banda californiana de punk rock Descendents. A finais de decembro de 1981, Bill realizou un feixe de concertos con Black Flag, debido a que o seu batería ROBO estaba detido en Inglaterra despois de realizar unha xira alí, e gravou coa banda en varios dos seus álbums ata 1985. Despois centrou a súa atención nos Descendents e tocou con eles ata que Milo Aukerman deixou o grupo en 1987. Despois da saída de Milo, Bill e os outros membros da banda, Karl Alvarez e Stephen Egerton, uníronse ao vocalista Dave Smalley de Dag Nasty e formaron All. All tería dous cantantes máis, Scott Reynolds (1989–1993) e Chad Price (1993–actualidade). Aukerman regresou para o álbum de 1996 *Everything Sucks* e para o máis recente *Cool to Be You*. All e Descendents continúan xirando cando llo permiten as carreiras de Stevenson e Aukerman, enxeñeiro de son e bioquímico respectivamente. Porén, pasaron xa uns anos dende a última xira de ámbalas dúas bandas.

Stevenson, xunto con Jason Livermore, é o fundador do estudio de gravación The Blasting Room, situado en Fort Collins, Colorado. Na actualidade Stevenson está involucrado no proxecto paralelo de Russ Rankin, Only Crime, xunto con antigos membros de GWAR e Converge.

Os traballos máis recentes de Stevenson foron a produción do sexto álbum de estudio de Rise Against, *Endgame*, que foi publicado o 11 de marzo do 2011, e a do último disco de NOFX, *Coaster*. En agosto do ano 2007 revelou que tiña plans de producir e tocar a batería no seguinte álbum de The Lemonheads, que ata a data aínda non foi editado.
Celia Parra

**Celia Parra Díaz**, nada en Ourense en abril de 1990, é unha escritora galega.

## Traxectoria 
Rematou o Grao Medio de piano polo Conservatorio Profesional de Música da súa cidade natal. Licenciada en Comunicación Audiovisual en Santiago de Compostela, e Mestrado en Produción e Xestión Audiovisual pola Universidade da Coruña.

Ten publicado poemas en revistas como *sèrieAlfa*, *Dorna*, *Luzes,* *Palavra Comum, Shearsman Magazine, The Stinging Fly, HeadStuff*, *Oculta Lit* e *O Salto Galiza*. Foi impulsora, creadora da idea orixinal e produtora executiva de *Versogramas* (Belén Montero e Juan Lesta, 2018), documental arredor do panorama internacional da videopoesía. *Versogramas* foi publicado tamén en formato libroDVD pola Editorial Galaxia. Exerceu como asistente de produción executiva en Setembro Cine e como coordinadora da Asociación Sindical Galega de Guionistas.

## Obras 
### Poesía 
* *No berce das mareas* (2009). Fervenza. 72 páxs. ISBN 84-96368-94-1.
* *RE(C)verso* (2012) CD de audiopoemas.
**Pantallas* (2018). Galaxia. 100 páxs. ISBN 978-84-9151-194-6.

### Obras colectivas 
* *XVII Concurso de Relatos Cortos Repsol YPF*, 2004, Biblioteca Virtual Cervantes.
* *Deitados en leitos de follas novas*, nos *XXXV Premios Literarios Minerva*, 2007. ISBN 978-84-611-9978-5.
* *Cun lirio branco no peito*, nos *XXXVI Premios Literarios Minerva*, 2008. ISBN 978-84-612-8039-1
* *Letra en Obras*, 2011, Letra en Obras.
* *Poesía. Premios Xuventude Crea 2010*, 2011, Xunta de Galicia.
* *Sentimentalismo. Antoloxía de referencia. Etapa de expansión*, 2013, Bubela.
* *150 Cantares para Rosalía de Castro*, 2015, libro electrónico.
* *No seu despregar*, 2016, Apiario.

## Premios 
* Gañadora do *Concurso de Relatos Curtos Repsol YPF*.
*Terceiros premios do Minerva (2007, 2008).
* Gañadora do premio *Ánxel Casal de poesía* en 2008.
* Gañadora do II Premio *María Mariño* de Teenses pola Igualdade no 2009, por *De novo a náusea*. 
* Gañadora do XIII Premio de poesía Avelina Valladares no Concello da Estrada 2009, por *No berce das mareas*.
* 3º premio compartido dos Premios Xuventude Crea 2010 de poesía, por *Código morse*.

## Notas 
## Véxase tamén 
### Ligazóns externas 
* Web da autora
* Blog da autora
**Adondar a lingua,* poema en versión de A banda da loba
This Is Hardcore

***This Is Hardcore*** é o sexto álbum da banda inglesa de rock alternativo Pulp, editado o 30 de marzo de 1998 a través do selo Island Records. Lanzouse tres anos despois do disco que os levou á fama, *Different Class*, e foi agardado con impaciencia. Ao igual que o álbum anterior, acadou o número 1 das listas, sendo ben recibido pola crítica e facendo que Pulp conseguise tresnomeamento para os Mercury Prize de 1998. As tiradas iniciais no Reino Unido viñan cun CD ao vivo de regalo, titulado "This Is Glastonbury". Unha edición *deluxe* foi lanzada o 15 de setembro de 2006, contendo un segundo disco con caras-b, demos e rarezas.

## Listaxe de cancións
Hadrosáuridos

Os **hadrosáuridos** (*Hadrosauridae*) son unha familia de dinosauros ornitópodos, que foron particularmente abundantes ao final do Cretáceo. Os hadrosaúridos viviron no que hoxe é Europa, Asia, América do Norte (que correspondían, ao final do Mesozoico, ao continente Laurasia) e Suramérica.

## Características 
Os hadrosáuridos eran dinosauros herbívoros de variados tamaños. A parte frontal dos seus fociños terminaba nun bico achatado, semellante ao dos patos actuais. A boca contiña unha serie de dentes molares, especializados na mastigación de plantas. Os hadrosáuridos presentaban marcados comportamentos gregarios, ademais de coidados parentales e sistemas de niños.

Algunhas especies de hadrosáuridos, por exemplo os lambeosaurios, posuían unha crista oséa na parte superior da cabeza. A función desta crista permanece aínda en debate, pero a hipótese máis aceptada é a dunha función como caixa de resonancia que permitise a comunicación entre os animais da mesma especie.

Os hadrosaúridos evolucionaron a partir dun devanceiro común cos iguanodóntidos.

## Notas 
## Véxase tamén 
### Ligazóns externas 
* Hadrosauridae en The Thescelsosaurus
Jerome Jordan

**Jerome Adolphus Jordan**, nado o 29 de setembro de 1986 en Kingston, é un xogador xamaicano de baloncesto profesional. Cunha estatura de 2,15 metros xoga na posición de pivote.

## Traxectoria 
Jordan foi elixido na 44ª posición do Draft da NBA de 2010 polos Milwaukee Bucks. Foi traspasado aos New York Knicks o 8 de xullo de 2010 a cambio de diñeiro. Tras xogar na liga de verán cos Knicks, decidiu xogar en Europa, no KK Hemofarm serbio, pero os Knicks seguían tendo os seus dereitos. En xullo de 2011, asinou un contrato dun ano co KK Krka en Eslovenia. Os Knicks anunciaron que Jordan ía asinar un contrato con eles para a tempada 2011-12.

O 9 de xullo de 2012, Jordan foi traspasado ós Houston Rockets xunto a Toney Douglas, Josh Harrellson e dúas eleccións da 2ª rolda do Draft de 2014 e 2015 a cambio de Marcus Camby. Foi cortado polos Rockets o 18 de xullo de 2012.

O 11 de setembro de 2014, asinou cos Brooklyn Nets.

O 11 de outubro de 2015, Jordan asinou cos New Orleans Pelicans, pero foi cortado sen chegar a debutar. O 15 de decembro de 2015, fichou polo Jiangsu Monkey King chinés para a tempada 2015-16. Tras o remate da tempada regular na China, o 20 de febreiro fichou polo Baloncesto Sevilla da Liga ACB.

O 29 de setembro de 2018, Jordan fichou polo CB Breogán da Liga ACB. O 31 de decembro de 2018, anunciouse a súa marcha do Breogán para fichar polo BC Andorra.

## Notas 
## Véxase tamén 
### Ligazóns externas 
* Perfil en ACB.com 
* Perfil en NBA.com
Aeroporto de Salamanca

O **Aeroporto de Salamanca**, ou **Aeroporto de Salamanca-Matacán**, atópase na base militar de Matacán, a uns 15 km de Salamanca, en España, ocupando concretamente partes dos termos municipais de Machacón, Calvarrasa de Abajo e Villagonzalo de Tormes.

En 2010 deu servizo a 43&nbsp;179 pasaxeiros, un 18% menos que en 2009. Na actualidade só opera entre as 11:00 e as 17:30 horas.

## Aeroliñas e destinos
## Véxase tamén 
### Ligazóns externas 
* Páxina oficial do aeroporto 
* Páxina Oficial CEGISA
* Páxina Oficial Adventia